open-index/open-wikipedia-markdown huggingface dataset:
Južna Afrika (regija)

mini|desno|300px|Regija Južna Afrika označena na karti Afrike:

**Južna Afrika** predstavlja najjužniju regiju afričkog kontinenta.
U zavisnosti sa kojeg aspekta se ova regija posmatra, postoje različita tumačenja njenih granica, pogotovo sa stanovišta geografije i geopolitike.

## Definicija termina i upotreba 
### UN-ova šema geografskih regija i SACU 
Prema UN-ovoj podjeli na geografske regije, ovu regiju čini sljedećih 5 država:

* Bocvana
* Južnoafrička Republika
* Lesoto
* Namibija
* Esvatini

Južnoafrička carinska unija (Southern African Customs Union - SACU), formirana 1969. godine, takođe obuhvata 5 država UN-ove subregije Južna Afrika.

### Članice SADC-a 
Države koje čine Južnoafričku razvojnu zajednicu (SADC), osnovanu 1980. s ciljem kooperacije između država regije, su:

* Angola 
* Bocvana
* Demokratska Republika Kongo
* Lesoto
* Madagaskar
* Malavi
* Mauricijus
* Mozambik
* Namibija
* Sejšeli
* Južnoafrička Republika
* Esvatini
* Tanzanija
* Zambija

### Opća upotreba termina 
Ponekad se u ovu regiju ubrajaju sljedeće države:
* Angola - dio koji po UN-ovoj šemi pripada regiji Srednja Afrika
* Komori
* Madagaskar  
* Malavi  
* Mayotte  
* Mauricijus
* Mozambik
* Réunion
* Sejšeli
* Zambija 
* Zimbabve – dio regije Istočna Afrika UN-ovoj šemi.

## Geografija 
Teren Južne Afrike je raznovrstan, od šumskog područja i pašnjaka do pustinje. U regiji su zastupljena i područja relativno niske nadmorske visine, koja se nalaze u priobalnim područjima kao i planinska područja.

U pogledu prirodnih resursa, regija posjeduje najveće svjetske resurse platine i elemenata iz grupe platine: hrom, vanadij, i kobalta, a poztoje i nalazišta urana, zlata, titana, željeza i dijamanata. 
## Također pogledajte 
* Subsaharska Afrika

## Privreda 
U pogledu privrednih aktivnosti, ova regija se razlikuje od ostatka Afrike. Neki od glavnih izvoznih proizvoda država ove regije su: platina, dijamanti, zlato i uran. Međutim, neki su problemi su zajednički za čitav kontinent. Dok je kolonijalizam ostavio trag u pogledu razvoja tokom historije, današnje siromaštvo, korupcija, i HIV/AIDS-a su neki od najvećih faktora koji ometaju ekonomski razvoj. Potraga za ekonomskom i političkom stabilnošću je važan dio ciljeva država regije. Što se tiče ekonomske snage, Južna Afrika je daleko najrazvijenija država regije. BDP Južne Afrike je mnogo puta veći od ukupnog BDP-a svih ostalih zemalja u regiji.

## Reference 
Kategorija:Afrika
Kategorija:Regije Afrike
Međunarodni dan maternjeg jezika

Obilježavanje **Međunarodnog dana maternjeg jezika** (), koji se slavi 21. februara, UNESCO je proglasio 1999. Generalna skupština Ujedinjenih nacija priznala je rezolucijom ovaj praznik i odredila 2008. godinu za međunarodnu godinu jezika.
Praznik je nastao na inicijativu Bangladeša (bivšeg Istočnog Pakistana). U toj državi 21. februara 1952. održani su protesti u organizaciji Pokreta za bengalski jezik, kada su policija i vojska ubile nekoliko studenata u Dhaki.

Međunarodni dan maternjeg jezika redovno proslavljaju zemlje članice UNESCO-a kako bi promovirale jezičku i kulturnu raznolikost, te višejezičnost.

## Historija 
mini|lijevo|250px|Protest u Dhaki 21. februara 1952.
Na javnom mitingu 21. marta 1948. Mohammed Ali Jinnah, generalni guverner Pakistana, proglasio je urdu jedinim zvaničnim jezikom Zapadnog i Istočnog Pakistana. Narod Istočnog Pakistana (današnjeg Bangladeša), čiji je maternji jezik bengalski, počeo je protestovati protiv te odluke.

Studenti su odlučili održati proteste 21. februara 1952. kako bi pozvali da se cijeli Istočni Pakistan pobuni. Međutim, vlada se dan ranije pozvala na Član 144. Iako su studenti odlučili protestovati, ali pritom ne kršiti Član 144, policija je otvorila vatru i ubila nekoliko njih, a ranila stotine.

## Reference 
## Vanjski linkovi 
* UNESCO-ova stranica za Međunarodni dan maternjeg jezika
* UNESCO Education (uključuje linkove na informacije o ranijim obilježivanjima MDMJ-a)
* The Makers of History: International Mother Language Day 
* UN-ova stranica za MDMJ
* Informacije o MDMJ-u  
* The Birth, Death and Re-birth of Language – International Mother Language Day 

Kategorija:Historija
Kategorija:Međunarodni praznici
Kategorija:Praznici u februaru
Kategorija:Praznici Ujedinjenih nacija
Kanjiža

mini|desno|300px|Lokacija općine Kanjiža na karti Srbije
**Kanjiža** (sr. *Кањижа*, mađ. *Magyarkanizsa*) je grad i sjedište istoimene općine u Vojvodini, Srbija. Po podacima iz 2004 godine, općina zauzima površinu od 399 km2. Po podacima iz 2002 godine u općini je živjelo 27.510 stanovnika, a u samom gradu 10.200 stanovnika. Općina Kanjiža se graniči sa općinama Novi Kneževac, Senta i Subotica, a na sjeveru se nalazi državna granica sa Mađarskom.

## Vanjski linkovi 
* Zvanična stranica

Kategorija:Općine u Srbiji
*
Kategorija:Općine u Vojvodini
Kategorija:Općine u Sjevernobanatskom okrugu
Novi Kneževac

mini|desno|300px|Lokacija općine Novi Kneževac na karti Srbije
**Novi Kneževac** (sr. *Нови Кнежевац*, mađ. *Törökkanizsa*) je grad i sjedište istoimene općine u Vojvodini, Srbija. Po podacima iz 2004 godine općina zauzima površinu od 305 km2. Po podacima iz 2002 godine u općini je živjelo 12.975 stanovnika, a u samom gradu 7.581 stanovnik.

## Galerija 

Datoteka:Saint_George_the_Martyr_Roman_Catholic_Church,_Novi_Kneževac,_Vojvodina,_Serbia_-_20060701.jpg|Katolička crkva u Novom Kneževcu
Datoteka:Novi_Kneževac,_Orthodox_church.jpg|Pravoslavna crkva u Novom Kneževcu

## Također pogledajte 
* Općine i naselja u Srbiji

Kategorija:Općine u Srbiji
Kategorija:Općine u Sjevernobanatskom okrugu
Kategorija:Općine u Vojvodini
*
Istočna Afrika

mini|318x318px||alt=
**Istočna Afrika** je najistočnija regija afričkog kontinenta, a sastoji se od slijedećih država:

* Članica Istočnoafričke Zajednice / Istočnoafričke Federacije: 
**  Burundi (ponekad se uključuje i u Srednju Afriku)
**  Južni Sudan (ponekad se uključuje i u Srednju Afriku)
**  Kenija
**  Ruanda (ponekad se uključuje i u Srednju Afriku)
**  Uganda
**  Tanzanija
* Država na poluotoku zvanom Rog Afrike:
** Džibuti
** Eritreja
** Etiopija
** Somalija
*Mikrodržava u indijskom okeanu:
** Komori
** Mauricijus
** Sejšeli
** Réunion (Francuska prekomorska teritorija)
** Mayotte (Francuska prekomorska teritorija)
*Država koje su ponekad uključene i u Južnu Afriku:
** Madagaskar 
** Mozambik
* Država koje su također ponekad uključene u Južnu Afriku, ali nekada su činile Srednjoafričku federaciju:
** Malavi
** Zambija
** Zimbabve
* Država doline rijeke Nil:
** (ponekad se uključuje i u Sjevernu Afriku)
** (ponekad se uključuje i u Sjevernu Afriku)

## Također pogledajte 
* Afrički rog
* Afrička velika jezera

Kategorija:Afrika
Kategorija:Regije Afrike
All We Know Is Falling

**All We Know Is Falling** je debitantski album grupe Paramore. Snimljen je samo za tri sedmice. U septembru 2005. godine izdato je specijalno japansko izdanje sa prethodno neobjavljenim pjesmama. U aprilu 2006. godine, album se počeo prodavati i u Ujedinjenom Kraljevstvu. Album je dostigao osmu poziciju na *UK Rock Chart*. Album je, također, dostigao broj 30 na Billboardovoj Heatseekers ljestvici, iako se nije pojavio na Billboard 200. Album je prodat u oko 232 hiljade kopija samo u SAD-u.

## Spisak pjesama 
# "All We Know" - 3:13
# "Pressure" - 3:05
# "Emergency" - 4:00
# "Brighter" - 3:43
# "Here We Go Again" - 3:46
# "Never Let This Go" - 3:40
# "Whoa" - 3:21
# "Conspiracy" - 3:42
# "Franklin" - 3:18
# "My Heart" - 3:59

## Japanske bonus pjesme 
# "Oh, Star" - 3:50
# "Here We Go Again" (Akoustik)
# "Hallelujah" (Akoustik)

## Singlovi 
* "Pressure" - 3:05
* "Emergency" - 4:00
* "All We Know" - 3:13

## Spotovi 
Paramore su objavili tri videa sa svog debi albuma. Prvi je bio za singl All We Know, slijedi ga Pressure i na kraju Emergency.

## Članovi grupe 
* Hayley Williams – vokal
* Josh Farro – glavna gitara, back vokal
* Zac Farro – bubnjevi, udaraljke
* Jeremy Davis – bas-gitara 
* Jason Bynum - ritam gaitara

## Reference 
## Vanjski linkovi 
* All We Know Is Falling at MusicBrainz

Kategorija:Albumi iz 2005.
Kategorija:Albumi Paramorea
Atopijski dermatitis

**Atopijski dermatitis** je veoma čest oblik upale kože. Obično se javlja kod osoba koje su sklone alergijama, najčešće kod male djece, obično oko trećeg mjeseca života, a pogađa 10-20% djece širom svijeta. Pored ovog naziva poznat je još i kao : **ekcem**, **neurodermitis** i **endogeni ekcem**.

Ovo dermatološko oboljenje nije prelazno.

## Uzroci i nastanak 
Stvarni uzrok bolesti nije poznat. Pretpostavlja se da je u pitanju greška u imunološkom sistemu, ali uzroci koji mogu potaknuti pojavu bolesti nisu do kraja utvrđeni niti su istovjetni za različite pacijente. Oboljenje spada u grupu atopijskih oboljenja i nasljednog je tipa. Oko 25 posto djece čiji je jedan roditelj atopičar sklona su toj bolesti, a postotak se penje i na 50 ako su oba roditelja atopičari.

## Simptomi 
Najčešće se javlja kod novorođenčadi u vidu promjenama na koži u obliku crvenila, mjehurića s bistrim ili gnojnim sadržajem, suhe i raspucale kože. Najčešće zahvaćeni dijelovi tijela su: lice, vlasište, stražnji dio vrata i pregibi zglobova, ali bolest može da se proširi i na cijelo tijelo.
Osobe koje pate od atopijskog dermatitisa sklone su superinfekcijama zbog poremećaja u vrijednostima T limfocita supresora. 
Bolest može da se povuče oko prve, treće ili sedme godine života, ili u pubertetu.
Može se, međutim, dogoditi da oblik s kožnim simptomima prijeđe u bronhitis ili astmu i obrnuto, odnosno u tim razdobljima promijeni se samo organ koji reaguje na podražaje.

## Liječenje 
Oficijelna medicina za ovu bolest još uvijek nema lijek. Bolest se liječi samo simptomatski. Daju se antihistaminici, lijekovi koji ublažavaju alergijsku reakciju i kortikosteroidi.

## Reference
## Vanjski linkovi 
* 


Kategorija:Autoimune bolesti

Kategorija:Kožne bolesti
Kategorija:Upalna stanja koja reaguju na steroide
Mentalna bolnica Lakeside

**Mentalna bolnica Lakeside** (Lakeside Mental Hospital), originalno poznata kao Utočište Ballarat (Ballarat Asylum), kasnije kao Bolnica Ballarat za umobolne (Ballarat Hospital for the Insane) i konačno, prije zatvaranja, kao Psihijatrijska bolnica Lakeside (Lakeside Psychiatric Hospital), je bila australijska psihijatrijska bolnica smještena u predgrađu Wendouree, na sjeverozapadnoj granici Ballarat-a u Viktoriji u Australiji.

Na mjestu bolnice se danas nalaze Vodeni centar Ballarat (Ballarat Aquatic Centre), brojni sportski tereni i naselje Lake Gardens.

Kategorija:Psihijatrijske bolnice u Australiji
Kategorija:Zatvorene psihijatrijske bolnice u Australiji
The Summer Tic EP

**The Summer Tic EP** je EP izdat 2006. godine od strane grupe Paramore. Naziv EP-a dolazi od stiha u pjesmi "Stuck on You", koja je prepjev pjesme grupe Failure.

## Spisak pjesama 
# "Emergency" (Crab Mix) - 4:03
# "Oh, Star" (Full Band Version) - 3:47
# "Stuck on You" (Failure) - 4:27
# "This Circle" - 4:05

"Crab mix" se odnos na producenta, za koga je Zac Farro mislio da se "kreće kao rak" dok igra stolni tenis.

## Vanjski linkovi 
* Fueled by Ramen web prodavnica
* *The Summer Tic EP* na MusicBrainz

Kategorija:Albumi Paramorea
Kategorija:Albumi iz 2006.
Riot!

**Riot!** je drugi studijski album grupe Paramore, koji je izdat u SAD-u dana 12. juna 2007. godine, a u UjedinjenomKraljevstvu 25. juna 2007. godine.

Album je snimljen u New Jerseyu sa producentom Davidom Bendethom. Grupa je odlučila da album nazove **Riot!** (en. *pobuna*) jer im je svidjela definicija tog pojma:

: "Iznenadan izljev nekontrolisane emocije."

*Riot!* je prodan u 42.000 primjeraka u SAD-u u prvoj sedmici, debutovajući na broju 20 na *Billboard* 200. Skoro tri mjeseca kasnije, skočio je na broj 15 dana 1. septembra 2007. godine. Album je prodan u oko 710.000 kopija u SAD-u, prema praćenju Nielsen SoundScana, te je dobio titulu zlatnog izdanja.

Kuća Fueled by Ramen ponovo je izdala *Riot!* 20. novembra kao specijalno MVI izdanje (music video interactive). Album je sadržavao bonus pjesme, kao i nastupe uživo, te karaoke za pjesme "Misery Business" i "Crushcrushcrush".

## Spisak pjesama 
# "For a Pessimist, I'm Pretty Optimistic" - 3:48
# "That's What You Get" - 3:40
# "Hallelujah" - 3:23
# "Misery Business" - 3:31
# "When It Rains" - 3:35
# "Let the Flames Begin" - 3:18
# "Miracle" - 3:29
# "Crushcrushcrush" - 3:09
# "We Are Broken" - 3:38
# "Fences" - 3:19
# "Born for This" - 3:58

## Bonus pjesme 
### RIOT! Special/Limited Edition MVI 
# "When It Rains" (Demo) - 3:24
# "Misery Business" (Akustik) - Uživo iz Q101 Chicago - 3:17. 
# "Pressure" (Acoustic) - Uživo iz Q101 Chicago - 3:01
# "For a Pessimist, I'm Pretty Optimistic" - Uživo iz Londona - 3:59
# "Born for This" - Uživo iz Londona - 4:20
*Spotovi*
*"Misery Business"- Uživo iz Londona
*"Let the Flames Begin"- Uživo iz Londona
*"That's What You Get"- Uživo iz Londona
*"No Home but the Road" sa Vans Warped Tour 2007
*"Hallelujah" i "Misery Business" spotovi
*"The Making of *RIOT!*"
*Karaoke*
*"Misery Business" karaoke
*"Crushcrushcrush" karaoke
*Extras*
*Glaerija slika
*Paramore diskont šifra

## Singlovi 
*"Misery Business" - 3:18
*"Hallelujah" - 3:23
*"Crushcrushcrush" - 3:09
*"That's What You Get" - 3:40

## Ljestvice 
## Prodaja i certifikacije 
## Reference 
Kategorija:Albumi iz 2007.
Kategorija:Albumi Paramorea
Live in the UK 2008

**Live in the UK 2008** je album uživo od strane rock grupe Paramore izdat 2008. godine.

## Spisak pjesma 
### Disk 1 
#"For a Pessimist, I'm Pretty Optimistic" 4:33
#"Born For This" 4:12
#"Emergency" 4:52
#"Never Let This Go" 4:47
#"Fences" 3:47
#"Let the Flames Begin" 6:03
#"When It Rains" 3:37

### Disk 2 
#"Crushcrushcrush" 3:34
#"Pressure" 4:47
#"Here We Go Again" 3:17
#"That's What You Get" 5:04
#"My Heart" 6:34
#"Decoy" 4:29
#"Misery Business" 3:46

## Vanjski linkovi 
*Službena stranica
*Concert Live

Kategorija:Albumi iz 2008.
Kategorija:Albumi Paramorea
Crushcrushcrush

**Crushcrushcrush** je treći singl sa drugog albuma grupe Paramore, pod nazivom *Riot!*. Službeni spot je doživio premijeru *TRL-u* dana 11. oktobra 2007. godine.
Singl je bio dostupan za download u Ujedinjenom Kraljevstvu od 5. novembra, a za kupovinu od 26. novembra 2007. godine. Ova pjesma se, također, nalazi u videoigri Rock Band.

## Spisak pjesama 
### CD
# "Crushcrushcrush" (Album verzija)

### 7-inch 1
# "Crushcrushcrush"
# "Misery Business" (Uživo)

### 7-inch 2
# "Crushcrushcrush"
# "For a Pessimist, I'm Pretty Optimistic" (Uživo)

## Pozicija na ljestvicama 
## Reference 
## Vanjski linkovi 
*"Crushcrushcrush" spot na YouTube

Kategorija:Pjesme Paramorea
Mazrim Taim

Mazrim Taim je imaginarni lik iz svijeta epske fantastike Točka vremena. Mazrim Taim je muškarac koji može da dodirne Istinski izvor. Proglasio se za Zmaja u Saldeji, ali je pravi Ponovorođeni Zmaj Rand’al Tor. Mazrima su zarobile Aes Sedai I vodile su ga u Tar Valon. Mazrim je uspio pobjeći. Otišao je u Andor gdje je sreo Randa. Rand mu je povjerio zadatak da trenira  Aša’mane. Taim sada drzi titulu M’Hejla (vođe) među Aša’manima. Postoje sumnje da Taim služi Mračnog. Oko stotinu Aša’mana izvršavaju samo njegove naredbe I pohađaju njegove privatne časove. Tam je veoma snažan u Jednoj moći. Glavna crta njegovog karaktera je ambicioznost.
## Reference 
## Vanjski linkovi 
* http://www.dragonmount.com/RobertJordan/?p=21
* http://13depository.blogspot.com/2002/03/ages-of-characters.html

Kategorija:Likovi iz Točka vremena
Hessov zakon

mini|150px|Hessov zakon (shema)
**Hessov zakon** u termodinamici odnosi se na toplotne promjene hemijskih reakcija. Kako je entalpija funkcija stanja, promjena entalpije hemijske reakcije je nezavisna od puta reakcije. Zavisi samo od promjene entalpije produkata i reaktanata reakcije, a ne od individualnih koraka.
Ovo omogućava izračunavanje entalpije za reakcije koje nije moguće direktno mjeriti.

Prema Hessovom zakonu, promjene entalpije su aditivne. Tako se &Delta;H za neku reakciju može izračunati iz razlike između entalpije stvaranja produkata i reaktanata:
:\Delta H^\theta = \Sigma(\Delta H_{f~prod}^\theta ) - \Sigma(\Delta H_{f~reakt}^\theta).

## Također pogledajte 
* Termohemija
* Termodinamika

Kategorija:Termodinamika
Kategorija:Termohemija
Kategorija:Fizikalna hemija
Kategorija:Hemijska termodinamika
Rak tijela materice

**Rak tijela materice** ili endometrijalni karcinom () Drugi  je žljezdani karcinom kod žena, odmah iza raka dojke u dobnim grupama između 50 - 59 godina i 60 - 69 godina. Javlja se u dobi od 55. godina starosti do 65. godine, ali može se javiti i ranije. Rizik obolijevanja raste s životnom dobi, oko 2/3 oboljenja se javlja u postmenopauzi i oko 1/3 u periodu perimenopauze.

## Uzroci nastanka
Pravi uzrok nastanka nije poznat, ali postoje faktori rizika koji povećavaju šansu za razvoj bolesti. To su:
Historija neplodnosti
*Menstruacija prije 12 godine života i menopauza iza 55 godina života
*starost pacijentice
*kombinacija dijabetesa, hipertenzije i pretilosti
*produženo djelovanje estrogena kao kod dugotrajnih izostanaka menstruacije (amenoreja i anovulacija), PCOS, estrogen-producirajućih tumora, Turnerovog sindroma
*Hormonalna substituciona terapija estrogenom, bez upotrebe progesterona
*Nerađanje
*rak dojke i rak debelog crijeva
*amoxifenska terapija

Histološki razlikujemo tri vrste karcinoma endometrija:
* **adenokarcinom endometrija** koji se javlja u oko 80%,a susrećemo ga u tri oblika i to:
1. endometrioidni karcinom:
*adenokankroid (adenoakantom)
*adenoskvamozni karcinom

2. mukoepidermoidni karcinom

3. mucinozni karcinom
*** klarocelularni karcinom**
* **papilarni karcinom**

## Simptomi
*Neregularna vaginalna krvarenja
*Gnojni (purulentni) iscjedak
*Bolovi u donjem dijelu abdomena
Abnormalna vaginalna krvarenja (obimno krvarenje, krvarenje mimo redovnog ciklusa), kao i bolovi u donjem dijelu abdomena  ne moraju ukazivati isključivo na rak endometrija. 

## Vanjski linkovi
*Rak endometrija

Kategorija:Onkologija
Svjetski dan borbe protiv tuberkuloze

**Svjetski dan borbe protiv tuberkuloze**  (24. mart) obilježava se s ciljem podizanja svijesti javnosti da je tuberkuloza u velikom dijelu svijeta do danas ostala epidemija uzrokujući 1.6 miliona smrtnih sučajeva svake godine, većinom u zemljama trećeg svijeta.

Krajem 19. vijeka od tuberkuloze je umirao svaki sedmi stanovnik Sjedinjenih Američkih Država i Evrope. Onda je 24. marta 1882 godine dr. Robert Koch u Berlinu objavio svoje otkriće: bacil tuberkupoze, što je predstavljalo najznačajniji korak u kontorli epidemije i suzbijanju ove, u to vrijeme, veoma smrtonosne bolesti.

Stotinu godina kasnije, 1982 godine Međunarodna unija za borbu protiv tuberkuloze i drugih plućnih bolesti (IUATLD) predložila je da se 24. mart zvanično proglasi Svjetskim danom borbe protiv tuberkuloze. Svjetska zdravstvena organizacija (WHO) i mnoge druge organizacije pridružile su se Međunarodnoj uniji za borbu protiv tuberkuloze i drugih plućnih bolesti 1996 godine kako bi povećale značaj proslavljanja Svjetskog dana borne protiv tuberkuloze.

## Tuberkuloza i AIDS u Africi 
Broj ljudi oboljelih od tuberkuloze se u Južnoj Africi posljednjih godina utrostručio. Visoka stopa zaraženih HIV-om otežala je liječenje tuberkuloze. Stanovnici Južne Afrike koji su oboljeli, tokom šestomjesečnog liječenja dobijaju pomoć, zbog čega se događa da namjerno sprječavaju izliječenje kako bi tu pomoć nastavili primati.

## Također pogledajte 
* Tuberkuloza

Kategorija:Zdravlje
Kategorija:Međunarodni praznici
Kategorija:Praznici u martu
Kategorija:Praznici Ujedinjenih nacija
Termohemija

**Termohemija** proučava toplotne promjene kod hemijskih reakcija. Mjerenjem rada ili promjene temperature, indirektno se mjeri energija koju reakcija proizvodi (ili troši) kao toplotu. Zavisno od uslova (pritiska, zapremine) toplota se može povezati sa promjenom unutrašnje energije i entalpijom. Obrnuto, ako nam je poznata promjena unutrašnje energije i entalpije za neku hemijsku reakciju, možemo izračunati količinu energije koju će ona proizvesti ili utrošiti kao toplotu.

[mini|[Aluminijum oksid#Hemijske osobine|Termitna reakcija oslobađa veliku količinu toplote]].

## Toplota hemijske reakcije
Toplota hemijske reakcije je toplota koja se veže ili oslobađa tokom hemijske reakcije. Pošto u hemijskoj reakciji nestaju jedne i nastaju druge supstance, ukoliko je sadržaj energije produkata niži od sadržaja energije reaktanata, mora je doći do oslobađanja energije iz sistema. Ako je energija oslobođena u obliku toplote, takva reakcija je *egzotermna reakcija*. Suprotno, ako dolazi do vezanja energije tokom hemijske reakcije to je *endotermna reakcija*.

## Također pogledajte
*Kalorimetrija
*Hessov zakon

## Reference
Kategorija:Termohemija
Kategorija:Fizikalna hemija
Nova Crnja

mini|desno|300px|Lokacija općine Nova Crnja na karti Srbije
**Nova Crnja** (sr. *Нова Црња*, mađ. *Magyarcsernye*) je grad i sjedište istoimene općine u Vojvodini, Srbija. Po podacima iz 2004 općina zauzima površinu od 273 km2. Po podacima iz 2002 godine u općini je živjelo 12.705 stanovnika, a u samom gradu 1.861 stanovnik. Iako je Nova Crnja sjedište općine, najveće naselje u općini je Srpska Crnja.

## Partnerski gradovi 
*  Nagyszénás
*  Jimbolia

## Također pogledajte 
* Općine i naselja u Srbiji

## Vanjski linkovi 
* Zvanična stranica općine 

Kategorija:Općine u Vojvodini
Kategorija:Općine u Srbiji
Kategorija:Općine u Srednjobanatskom okrugu
*
Litvanski jezik

**Litvanski jezik** (**litavski**) zajedno s latvijskim i izumrlim staropruskim spada u baltički ogranak indoevropske jezičke grupe. Njime govori oko 3.600.000 Litvanaca u Litvaniji i do pola miliona SAD-u Chicago i drugim iseljeničkim državama. Dijeli se na 2 narječja: sjeverni i južni; književni jezik bazira se na južnim narječjima. Litvanski je sačuvao mnoge elemente iz drevnog indoevropskog jezika.

## Gramatika 
#### Glagoli 
Deklinacija u prezentu

Preteritum

Buduće vrijeme - infinitiv bez sufiksa -ti + **s** + sufiks.

Frekventativ - infinitiv bez sufiksa -ti + **dav** + sufiks.

#### Kondicional 
#### Imperativ 
## Brojevi 
## Reference 
Kategorija:Baltički jezici
Kategorija:Litvanija
Paramore

**Paramore** (izgovara se: "Par-a-more") je za Grammy nominavana američka pop rock grupa formirana u Franklin, Tennessee 2004. godine. Nakon nekoliko promijena članova, Paramore se sada čine Hayley Williams (vokal/klavijature), Josh Farro (glavna gitara/back vokal), Jeremy Davis (bas-gitara), te Zac Farro (bubnjevi).

## Članovi grupe 
## Diskografija 
### Albumi 
### Singlovi 
1 Na početku 2008."Misery Business" ponovo je objavljena u Evropi zbog loše pozicije na top-listama.

## Također pogledajte 
* Spisak power pop izvođača
* Spisak pop punk grupa

## Reference 
## Vanjski linkovi 
* Službeni sajt
* Paramore  na *LiveJournalu*
* Paramore na *Bebu*
* Paramore na *PureVolumeu*

Kategorija:Muzičke grupe osnovane 2004.
Kategorija:Američke muzičke grupe
Kategorija:Power pop grupe
Kategorija:Pop-pank grupe
Kategorija:Grammy za najbolji rok-album
Rak jajnika

**Rak jajnika** po učestalosti zavisno od zemlje do zemlje zauzima treće ili peto mjesto po učestalosti.
U ukupnoj smrtnosti žena od raka reproduktivnih organa rak jajnika na prvom je mjestu. Iako se rak grlića materice i Rak tijela materice pojavljuju češće od raka jajnika, više žena umire od raka jajnika.
Razlozi za to su kasnije dijagnosticiranje zbog nedostatka simptoma u ranim fazama bolesti i brže širenje malignih ćelija po tijelu, te se zbog toga rak kod više od polovine žena otkrije tek u uznapredovanoj fazi bolesti.

Najčešći simptomi, koji ukoliko su učestali nekoliko sedmica, a koji ukazuju na rak jajnika su:
# Nadimanje
# Karlična ili abdominalna bol
# Teškoće prilikom jela i osjećaj sitosti ubrzo nakon započinjanja obroka
# Simptomi infekcije urinarnog trakta (nagla potreba za mokrenjem ili često mokrenje)

## Reference 
Kategorija:Onkologija
Drinska regata

mini|300px|desno|Drinska Regata - Ljubovija 2007.
**Drinska regata** je manifestacija koja se održava u drugoj suboti jula mjeseca svake godine. Manifestacija se prvi put održala 2002. godine, a osnivač je bio Udruženje "Drinska regata" iz Ljubovije. Predsjednik ovog udruženja je Zoran Vojinović, pomorski kapetan i komadant ove manifestacije. Regata se održava na ruti Rogacica -  Tresnica - Ljubovija. Od 2002. do 2006. godine, ovaj događaj postaje veoma popularan, kao i razvoj rekreativno plovnog turizma na rijeci Drini. 2006. godine na ovoj manifestaciji je bilo 1080 plovila i preko 10000 ljudi na vodi. Posljednje dvije godine promotor Drinske regate je Sportski direktor Vaterpolo saveza Srbije Nenad Manojlović.
## Vanjski linkovi 
* https://web.archive.org/web/20130204015919/http://www.drinskaregata.org.rs/
Kategorija:Sport u Bosni i Hercegovini
Natrij-peroksid

**Natrij peroksid** je spoj natrija i kisika. Ima sumarnu formulu Na2O2. Predstavlja prirodni proizvod gorenja natrija. Veoma je jako oksidirajuće sredstvo.

## Osobine 
Kada se natrij peroksid hidrolizira s vodom, formira se natrij hidroksid te oslobađa vodik peroksid, na osnovu reakcije:

:::Na2O2 + 2 H2O → 2 NaOH + H2O2

Proizvod ove reakcije, vodik peroksid, dalje burno reaguje u rastvoru baze (natrij hidroksida), dajući vodu i kisik. Ova reakcija je veoma egzotermična, te može izazvati vatru (požar) ako se izloži zapaljivim materijama.

Natrij peroksid također može izazvati požar ako dođe u kontakt sa mnogim organskim tekućinama (alkoholima i glikolima), te burno reaguje s metalnim prahom i brojnim drugim spojevima uz minimalnu inicijalnu energiju.

## Strukturna tranzicija 
Heksagonalnu kristalnu strukturu natrij peroksida su otkrili Tallman i dr. Nakon zagrijavanja, struktura se mijenja u fazu nepoznate simetrije na 512&nbsp;°C. Daljnjim zagrijavanjem iznad tačke topljenja, spoj se raspada, izdvaja se kisik (O2), prije dolaska na tačku ključanja.

## Upotreba 
Zbog snažnih oksidacionih osobina, natrij peroksid se upotrebljava za izbjeljivanje drvenih vlakana u proizvodnji papira. Također se koristi i za ekstrakciju nekih minerala iz rude. Natrij peroksid se može pronaći pod komercijalnim imenima *Solozone* i *Flocool*. U hemijskim laboratorijama se koristi kao oksidacijsko sredstvo.

Ako se natrij peroksid i kalij hlorid pomiješaju s aluminijem i magnezijem može se dobiti nestabilan eksploziv manje snage, iako ne toliko nestabilan kao slični eksplozivi. Ne preporučuje se manje upućenim osobama eksperimentiranje ili zabava s ovim ekplozivom.

## Reference 
Kategorija:Peroksidi
Finski jezik

mini|desno|200px|Mikael Agricola
**Finski jezik** (*suomi* ili *suomen kieli*) pripada baltofinskoj grupi ugro-finskih jezika; srodan je estonskom i livonskom jeziku. Njime govori 90% ljudi u Republici Finskoj, te određen broj stanovnika u Švedskoj, Norveškoj, SAD, Rusiji, Estoniji, Litvaniji i Latviji. Finski jezik je dobio određen broj elemenata iz germanskih i baltičkih jezika. Pismo je finska latinica. Osnivač finskog književnog jezika je Michael Agricoale 1542, a pisac prve finske gramatike Eskil Petraeus 1649.

Ovim jezikom se služi oko 5 miliona ljudi. Jedan je od zvaničnih jezika Evropske Unije.

Finski jezik je član Ugro-Finske porodice jezika i ubraja se u aglutinativne jezike. Ima reputaciju jezika koji je veoma težak za učenje, vjerovatno zato što nema mnogo bliskih jezika. Najbliskiji jezik mu je estonski.
## Karakteristike 
U finskom postoji 15 padeža, tako da u finskom nisu potrebni prijedlozi.
Bogat je samoglasnicima, koji mogu biti dugi i kratki. Zbog toga Finci tvrde da im je jezik veoma pjevljiv. Ovaj jezik nema rodove ni članove.

Finski je pozajmio dosta riječi iz švedskog, njemačkog i, u posljednje vrijeme, engleskog. Međutim, teško je prepoznati ove riječi, jer su one postale prilagođene finskom jeziku.

## Također pogledajte 
* Bosansko-finski rječnik

## Reference 
## Vanjski linkovi 
* http://www.ethnologue.org/show_language.asp?code=fin 
* http://www.dicts.info/dictlist1.php?l=Finnish


Kategorija:Baltofinski jezici
Kategorija:Aglutinativni jezici
Kategorija:Jezici u Finskoj
E broj (čvor)

* E broj, oznaka u sistemu aditiva za hranu i za pića, koja su dozvoljena od Evropske unije (EU)
* e broj, baza prirodnog logaritma
Kobna vatra

**Kobna vatra** je imaginarno oružje, stvoreno od moći Istinskog izvora, iz svijeta Točka vremena. Kobna vatra je zrak tečne vatre koji može da uništi skoro sve supstance. Jedino je srcokamen otporan na kobnu vatru. Kobna vatra ne samo da uništi stvar ili biće koje pogodi, već uništava akcije nekog čovjeka do određenog trenutka u prošlosti. Kobna vatra je pronađena u Ratu Moći. I Svijetlo I Sijenka su je upotrebljavali slobodno jednu godinu, ali su tada postali svijesni posljedica kobne vatre. Nekoliko gradova su izblijedili zbog brisanja akcija.  Ni Sijenka ni Svijetlost nisu više koristili kobnu vatru. U toku radnje knjiga samo nekoliko likova koristi kobnu vatru: Rand al’Tor, Izgubljeni, Ninaeva I Moraina.
## Reference 
## Vanjski linkovi 
Kategorija:Točak vremena
Glukagon

mini|desno|250px|Struktura glukagona
**Glukagon** je polipeptidni hormon koga luče α ćelije endokrinog dijela pankreasa. Osnovno dejstvo ovog hormona je povećanje koncentracije glukoze u krvi. Glukagon je po tome hormon suprotnog dejstva (antagonista) inzulinu. On izizaziva još i razgradnju masti (lipoltički efekat) i povećanje koncentracije slobodnih masnih kiselina u krvi.

## Dejstvo 
Jedan od najjačih stimulusa za oslobađanje glukagona je pad koncentracije glukoze u krvi (hipoglikemija). Kad se koncentracija glukoze poveća slabi lučenje glukagona, a poveća se lučenje inzulina. Na taj način se uzajamnim dejstom glukagona i inzulina održava stalna koncentacija glukoze u krvi. Najveći dio dejstva glukagon ostvaruje u jetri. Ćelije pankreasa luče glukagon direktno u krv, koja portalnim krvotokom prvo dospjeva u jetru. Jetra sadrži velike koncentracije razervnog glikogena, koji je u stvari polisaharid. Njegovom razgradnjom oslobađa se glukoza. Glukagon ostvaruje dejstvo vezivanjem za receptore na ćelijama jetre, hepatocitima. Aktiviranjem receptora, preko G proteina aktivira se enzim adenil ciklaza koji iz ATP-a stvara c-AMP (ciklični adenozin monofosfat), koji djeluje kao drugi prenosilac. C-AMP dalje aktivira enzim protein kinazu, čime se pokreće enzimska kaskada koja dovodi do fosforilacije raznih drugih enzima. Procesom fosforilacije se u ćelijama jetre aktivira enzim fosforilaza, koja ubrzava proces razgradnje glikogena. Istovremeno se inhibišu (fosforilacijom) enzimi koji učestvuju u stvaranju gliokena. Razlaganjem glikogena prvo nastaje glukozo-1-fosfat, koji se zatim prevodi u glukozo-6-fosfat. Aktiviranjem enzima glukozo-6-fosfataza (specifičan enzim za ćelije jetre), pod čijim dejstvom nastaje običan molekul glukoze, koji može napustiti ćelije jetre i otići u krvotok.

## Također pogledajte 
* Šećerna bolest
* Inzulin
* Gušterača
## Reference 
Kategorija:Hormoni
Kategorija:Ljudski hormoni
Natrij-jodid

**Natrij-jodid** je spoj natrija i joda. U obliku je bijele kristalne soli, a ima sumarnu formulu NaI. Koristi se za dokazivanje ionizirajućeg zračenja, za suzbijanje poremećaja nedostataka joda, te za proizvodnju jodidnih alkana koji se koriste u Finkelsteinovoj reakciji.

## Osobine 
**Rastvorljivost**

## Upotreba 
Natrij-jodid je najčešće korišten za tretman i prevenciju nedostatka joda u organizmu. Također se koristi u polimernoj lančanoj reakciji te (u rastvoru acetona) u Finkelsteinovoj reakciji, za konverziju alkilnih hlorida u alkilne jodide. Ovo se temelji na nerastvorljivosti natrij-hlorida (kuhinjske soli) u acetonu:

:::R-Cl + NaI → R-I + NaCl

Kristali natrij-jodida u smjesi sa talijem, kada se nađu pod utjecajem ionizirajućeg zračenja, emituju fotone te se zbog tog koriste u detektorima zračenja, nuklearnoj medicini, geofizici, nuklearnoj fizici i sl. Pri ovoj upotrebi nije važno da li su kristali natrij-jodida pojedinačni ili kao polikristali.

## Vanjski linkovi 
* Upotreba natrij-jodida u medicini 
* Natrij-jodid u MSDS bazi podataka

## Reference 
Kategorija:Spojevi joda
Kategorija:Jodidi
Hiponatrijemija

**Hiponatrijemija** predstavlja smanjenje koncentracije natrija u krvnom serumu. Ona nastaje kod jakog gubitka natrija (npr. jako znojenje, primjena diuretika) ili kod nekritičnog davanja rastvora koji ne sadrže elektrolite (npr. rastvor 5% glukoze).

## Terapija 
Terapija se sastoji davanjem rastvora koji sadrže veće količine natrija (npr. 10-20 ml rastvora 20% NaCl). Ako je prisutna prateća hiperhidratacija daju se dodatno diuretici (npr. furosemid 10–40&nbsp;mg u više navrata) uz stalno praćenje laboratorijskih vrijednosti elektrolita.

Hiponatrijemiju treba liječiti postepeno za period od 12-24 sata. Ako se sprovede brza nadoknada ekstracelularnog natrija postoji opasnost od razvoja teškog oboljenja moždanog stabla (tzv. centralna pontinska mijelinoliza).

## Također pogledajte 
* So
* Hipernatrijemija

## Reference 
## Vanjski linkovi 
Kategorija:Poremećaji elektrolita
Kategorija:Nedostaci minerala
Kategorija:Natrij
Krv (čvor)

* Krv, specijalizirana tjelesna tečnost koja donosi neophodne supstance u tjelesne ćelije, kao što su hranjive materije i kiseonik, i transportuje otpadne proizvode iz samih ćelija
* Banka krvi
* Krvna ćelija
* Krvna kultura
* Doniranje krvi
* Krvni film
* Krvna plazma
* Krvni pritisak
* Krvni proteini
* Tip krvi
* Volumen krvi
* KRV (grupa), bosanskohercegovačka muzička grupa
Ivica

* Ivica, muško ime
* Ivica, krajnja linija neke površine ili uopćeno kraj nečega

**Naselja u Bosni i Hercegovini**:
* Ivica (Bugojno), naselje u općini Bugojno
* Ivica (Kiseljak), naselje u općini Kiseljak
* Ivica (Ljubinje), naselje u općini Ljubinje
Hipernatrijemija

**Hipernatrijemija** predstavlja povećanje koncentracije natrija u serumu.

Uzroci koji dovode do hipernatrijemije su gubitak slobodne tečnosti iz organizma kao kod visoke temperature, dijabetes insipidusa, terapije osmodiureticima, psihičkih i drugih poremećaja unosa tečnosti.

Hipernatrijemija se javlja i poslije kratkog vremena unošenja natrija u organizam putem pogrešnih hipertoničnih infuzionih terapija.

## Terapija 
Terapija hipernatrijemije sa pratećom dehidratacijom se sastoji u davanju elektrolitskih infuzionih rastvora koji sadrže polovinu ili trećinu sadržaja elektrolita sve do postizanja diureze preko 0,5 ml/kg na sat i normalnog centralnog venskog pritiska.

## Reference 
## Vanjski linkovi 
Kategorija:Poremećaji elektrolita
Kategorija:Natrij
Latvijski jezik

**Latvijski jezik** ili **letonski jezik**, (latv. *latviešu valoda*), je službeni jezik Republike Latvije i jedan od službenih jezika Evropske Unije.

Latvijski jezik pripada istočno-baltičkoj podgrupi baltičkih jezika u indoevropskoj jezičkoj grupi. Samo su latvijski i litvanski živi baltički jezici.

## Rasprostranjenost 
Postoji 1,4 miliona ljudi koji govore latvijski u Latviji i oko 150.000 u inostranstvu. Uslijed velike imigracije u vrijeme SSSR-a, danas je latvijski maternji jezik za samo oko 60% stanovništva Latvije.

## Historija 
Baltički jezici su od izuzetnog značaja za lingvistiku jer su zadržali mnoge vrlo stare osobine, za koje se vjeruje da su postojale u ranim fazama proto-indoevropskog jezika.

Latvijski se kao poseban jezik pojavio u 16. vijeku. Najstariji pisani tekstovi na letonskom su prijevod crkvenih himni, koje je 1530. napisao Nicholas Ramm, njemački pastor u Rigi.

Najbliži rođaci baltičkim jezicima su slavenski jezici.
Postoje 3 dijalekta u latvijskom: livonijski, latgalijanski i srednji dijalekt. Srednji dijalekt je osnova književnog jezika.

## Osobine 
### Pismo 
Raniji alfabet latvijskog bio je ekvivalentan njemačkom. Danas se alfabet sastoji od 33 slova i gotovo potpuno je fonetski (po pravilu: čitaj kako je napisano), tj. grafemi odgovaraju morfemima.

33 slova latvijske abecede:

### Gramatika 
Sintaksa latvijskog jezika se razvila pod njemačkim uticajem.

Postoje dva gramatička roda i sedam padeža: nominativ, genitiv, dativ, akuzativ, instrumental, lokativ, i vokativ (kao i u bosanskom jeziku).
### Rječnik 
Neke latvijske riječi:

* *zeme* "zemlja"
* *debess* "nebo"
* *ūdens* "voda"
* *uguns* "vatra" (usp. "oganj")
* *vīrietis* "muškarac"
* *sieviete* "žena"
* *ēst* "jesti"
* *dzert* "piti"
* *liels* "veliko"
* *mazs* "malo"
* *nakts* "noć"
* *diena* "dan"

Neki brojevi:

* *viens* "1"
* *divi* "2"
* *trīs* "3"
* *četri* "4"
* *pieci* "5"
* *seši* "6"
* *septiņi* "7"
* *astoņi* "8"
* *deviņi* "9"
* *desmit* "10"
* *vienpadsmit* "11"
* *divpadsmit* "12"
* *divdesmit* "20"
* *simts* "100"

## Vanjski linkovi 
* Letonika
* englesko-latvijsko-engleski rječnik
* Primjeri latvijskih riječi i izraza (sa zvukom) 

Kategorija:Baltički jezici
Kategorija:Latvija
11. grupa hemijskih elemenata

mini|Samorodno zlato
**11. grupa**, prema modernom IUPAC numerisanju,, je grupa hemijskih elemenata u periodnom sistemu koja se sastoji od hemijskih elemenata: bakar (Cu), srebro (Ag) i zlato (Au). Elektronska konfiguracija predzadnjeg (d) i zadnjeg (s) energetskog nivoa je (n-1)d10 ns1. Pošto imaju jedan elektron u zadnjem nivou, očekuje se sličnost s alkalnim metalima. Ta sličnost ne postoji, osim činjenice da i oni grade spojeve u kojima imaju oksidacijski broj (+1). Imaju metalnu vezu i visoko talište (oko 1000&nbsp;°C) i vrelište (preko 2000&nbsp;°C).

bakar, srebro i zlato se prirodno javljaju u elementarnom obliku.

## Elementi 
### Bakar 
### Srebro 
### Zlato 
## Vanjski linkovi 
* http://www.rgf.bg.ac.rs Plemeniti metali.pdf 
* http://chemwiki.ucdavis.edu/Inorganic_Chemistry/Descriptive_Chemistry/d-Block_Elements/Group_11%3A_Transition_Metals 

## Reference 
Kategorija:Periodni sistem
Malteški jezik

Malteški jezik (malteški: *Lingwa Maltija*) je semitski jezik iz afro-azijske porodice jezika. Nacionalni je jezik na Malti i jedan od službenih jezika Evropske unije. Najsličniji je arapskom jeziku, i to tuniškoj verziji. Uslijed geografskog položaja i historijskih okolnosti, malteški je preuzeo mnoge osobine i riječi jezika južne Italije, Sicilije i engleskog jezika. Malteški je postao službeni jezik Malte, 1936, uporedo sa engleskim. Danas malteški govori oko 330 000 ljudi. Najstariji tekst na malteškom je "Il Cantilena", pjesma iz 15. vijeka. Malteški je vijekovima bio govorni jezik, koji je rijetko pisan arapskim pismom i latinicom. Malteška je pravopisom uglavnom semitska, sa nešto romanskih uticaja. Pridjevi idu poslije imenica, dok je red riječi prilično slobodan. Osim jednine i množine, imenice imaju i dvojinu što je rijedak primjer u evropskim jezicima (na primjer slovenskom). Često se način promjene riječi bira po principu porijekla: semitska za semitske, romanska za romanske. Udio semitskih riječi u malteškom je oko 60% dok su ostale romanske. Riječi koje opisuju osnovne pojmove su semitske, dok su riječi koje opisuju ideje, nauku i apstrakcije sicilijanskog porijekla.

Kategorija:Semitski jezici
Kategorija:Malta
Mortalitet

thumb|400px| Stopa smrtnosti zemalja, broj umrlih na hiljadu

**Stopa smrtnosti** ili **stopa smrtnosti**, je mjera broja smrtnih slučajeva (općenito ili zbog određenog uzroka) u određenoj populaciji, skaliranoj prema veličini te populacije, po jedinici vremena. Stopa smrtnosti se obično izražava u jedinicama smrtnih slučajeva na 1.000 osoba godišnje; stoga bi stopa smrtnosti od 9,5 (od 1.000) u populaciji od 1.000 značila 9,5 smrtnih slučajeva godišnje u cijeloj toj populaciji, ili 0,95% od ukupnog broja. Razlikuje se od "morbiditeta", koji je ili prevalencija ili incidencija bolesti, a također i od stope incidencije (broj novopojavljenih slučajeva bolesti po jedinici vremena). Zaključno s 2024. godinom, globalna stopa smrtnosti iznosila je 7,76, što predstavlja porast od 2,35% u odnosu na 2023. U generičkom obliku, stope smrtnosti 

**Stopa smrtnosti, na 100.000 stanovnika**
# Ishemijna bolest srca, **126**
# Moždani udar, **77**
# Hronična opstruktivna bolest pluća, **41**
# Infekcije donjih disajnih puteva, **40**
# Alchajmerova bolest i druge demencije, **27**
# Traheja, bronhija i rak pluća, **23**
# Dijabetes melitus, **21**
# Povrede u saobraćaju, **19**
# Dijareične bolesti, **19**
# Tuberkuloza, **17**
Stopa smrtnosti se također mjeri na hiljadu stanovnika. Određuje se brojem ljudi određene dobi koji umiru na hiljadu ljudi. Smanjenje stope smrtnosti jedan je od razloga za porast stanovništva. Razvoj medicinske nauke i drugih tehnologija rezultirao je smanjenjem stope smrtnosti u svim zemljama svijeta već nekoliko decenija. Godine 1990. stopa smrtnosti djece mlađe od pet godina bila je 144 na hiljadu, ali je 2015. godine stopa smrtnosti djece bila 38 na hiljadu.

## Povezane mjere smrtnosti
Ostale specifične mjere smrtnosti uključuju:

## Također pogledajte 
* Smrt
* Demografija

## Reference 
## Vanjski linkovi 
* http://www.deathriskrankings.org/ 
* http://www.cedat.org/ 

Kategorija:Sociologija
Kategorija:Medicinski aspekti smrti
Kategorija:Epidemiologija
Rak grlića materice

**Rak grlića materice** zauzima drugo mjesto kako po učestalosti javljanja tako i po mortalitetu od ginekolških malignoma. Ovo oboljenje najčešće se javlja kod žena od 45 do 50 godine starosti. Oko 37% oboljelih žena su mlađe od 35 godina, dok žene starije od 65 čine 10% oboljelih. Najveći mortalitet prema dobnim grupama imaju žene starosti od 65 godina što je vezano za uznapredovalost oboljenja u vrijeme uspostavljanja dijagnoze.

## Uzroci 
Uzroci bolesti su nepoznati ali faktori rizika koji povećavaju mogućnost oboljenja su sljedeći:

* HPV infekcije-subtipovi 16, 18, 31, 33 i 35
* Osobe iz nižih socioekonomskih klasa sa slabijom mogućnošću redovne zdravstvene zaštite
* Rani početak spolnog života i veći broj seksualnih partnera
* Pušenje

Oko 80% malignih tumora grlića materice se razvija iz sluznice egzocerviksa i klasificira se kao karcinom ploćastih ćelija (Ca planocellulare ili squamocellulare). Oko 18% malignih tumora grlića materice nastaje iz sluznice cervikalnog kanala i klasificira se kao karcinom cilindričnih ćelija (adenocarcinoma).Ostatak od 2%+ čine drugi histološki tipovi.

## Terapija 
Radikalna histerktomija kao terapijska metoda prvi put je urađena 1887. godine. Izveo ju je Ernest Wertheim. Vremenom, metoda je donekle modificirana, ali ni do danas nije izgubila na važnosti.

Terapija ovisi od stadija u kojem je bolest. Hirurško odstranjenje materice i limfadenektomija regionalnih ilijakalnih limfonoda uz odstranjenje gornje trećine vagine je metoda izbora u ranom stadiju bolesti. Ako je operativni zahvat kontraindiciran ili pacijent ne želi da je uradi tretman izbora je radioterapija. U uznapredovalim slučajevima može se uključiti i hemoterapija. Kod prisustva metastaza djelovanje treba biti palijativno, ovisnosti od mjesta metastaziranja primjenjivati radioterapiju ili hemoterapiju sa ciljem poboljšanja kvaliteta života.

## Reference 
## Vanjski linkovi 
* Prof. dr Dženita Ljuca o karcinomu grlića materice - statistika je alarmantna; Youtube video 
* https://udruzenje-ginekologa.ba/aktivnosti-udruzenja/pismo-prof-ljuce-povodom-evropske-sedmice-prevencije-karcinoma-grlica-maternice-2018/
* https://bohemsa.org/presjek-sedmice-studenti-iz-cetiri-bh-grada-edukuju-javnost-u-akciji-stop-raku-grlica-materice-2021/
* http://domzdravljabanjaluka.com/dz/2021/01/28/posljednja-sedmica-januara-sedmica-prevencije-raka-grlica-materice/

Kategorija:Onkologija
Kategorija:Infektivni uzroci raka
Kategorija:Spolno prenosive bolesti
Kristalna struktura

**Kristalna struktura** je karakteristika čvrstih supstanci, koja je određena pravilnom strukturom čestica od kojih je građena. Ove pravilnosti su vidljive i posmatranjem eksternih osobina kristala, npr. kod kristala natrijum hlorida (kuhinjske soli). Vidljivo je da svaki kristal natrijum hlorida predstavlja gotovo savršenu kocku. Kada supstanca prelazi iz tečnog u čvrsto agregatno stanje (kristalizacija), dolazi do formiranja kristala, koji imaju pravilnu strukturu.

U kristalografiji, kristalna struktura je opis uređenog rasporeda atoma, iona ili molekula u kristalnom materijalu.

[mini|120px|Kristalna rešetka [natrijum hlorida]]
## Također pogledajte 
* Kristalni sistem
* Kristal

## Reference 
## Vanjski linkovi 
* The internal structure of crystals... Crystallography for beginners
* Different types of crystal structure
* Appendix A from the manual for Atoms, software for XAFS
* Intro to Minerals: Crystal Class and System
* Introduction to Crystallography and Mineral Crystal Systems
* Crystal planes and Miller indices
* Interactive 3D Crystal models
* Specific Crystal 3D models
* Crystallography Open Database (sa više od 140.000 kristalnih struktura) http://www.crystallography.net/cod/

Kategorija:Kristalografija
Kategorija:Hemijske osobine
Ženski reproduktivni sistem

**Ženski reproduktivni sistem** je sistem organa koji nalazi u zdjelici, a služi za razmnožavanje. Ženski reproduktivni sistem se sastoji se od sljedećih organa:
* jajnik (lat. ovarium)- broj 8 na slici
* jajovod (lat. tuba uterina) - broj 1 na slici
* materica (lat. uterus) - broj 10 na slici (12 - vrat materice lat. cervix uteri)
* vagina (lat. vagina) - broj 7 na slici (11 - svod rodnice lat. fornix vaginae)
* stidnica (lat. vulva)
** predvorje vagine (lat. vestibulum vaginae)
** male stidne usne (lat. labia minora pudendi)
** velike stidne usne (lat. labia majora pudendi)
** klitoris (lat. clitoris) - broj 5 na slici 
* himen (lat. hymen)

Jajnici i jajovodi su parni organi smješteni u zdjelici. Jajovodi povezuju jajnike sa matericom. Jajovod je izravno spojen sa matericom, dok drugi kraj završava u blizini jajnika i nema izravnog spoja (osim u slučaju poremećaja). Materica se nastavlja u vaginu, a vanjski spolni organ žene je stidnica.
[mini|400x400piksel|1. **[Vulva**: 2.&nbsp;Labia majora; 3.&nbsp;Labia minora; 4.&nbsp;Vestibule; 5.&nbsp;**Clitoris**: (with 6.&nbsp;Glans and 7.&nbsp;Body). 8.&nbsp;Bulb of vestibule

9. **Vagina**: 10.&nbsp;Hymen; 11.&nbsp;Lumen; 12.&nbsp;Wall; 13.&nbsp;Fornix (lateral)14. **Uterus**: **Parts**: 15.&nbsp;Cervix; 16.&nbsp;Body and 17.&nbsp;Fundus. 18.&nbsp;Orifices: External and Internal; 19.&nbsp;Cervical canal; 20.&nbsp;Uterine cavity; **Layers**: 21.&nbsp;Endometrium; 22.&nbsp;Myometrium and 23.&nbsp;Perimetrium

24. **Fallopian tube**:   25.&nbsp;Isthmus; 26.&nbsp;Ampulla; 27.&nbsp;Infundibulum; 28.&nbsp;Fimbria (sa 29.&nbsp;Fimbria ovarica)30. **Ovary**

31. **Visceral pelvic peritoneum**: 32.&nbsp;Broad ligament (with 33.&nbsp;Mesosalpinx; 34.&nbsp;Mesovarium and 35.&nbsp;Mesometrium)**Ligaments**: 36.&nbsp;Round; 37.&nbsp;Ovarian; 38.&nbsp;Suspensory of ovary

**Blood vessels**: 39.&nbsp;Ovarian artery and vein; 40.&nbsp;Uterine artery and veins; 41.&nbsp;Vaginal artery and veins**Other**: 42.&nbsp;Ureter; 43.&nbsp;Pelvic floor (Levator ani); 44.&nbsp;Femoral head; 45.&nbsp;Hip bone; 46.&nbsp;Internal iliac vessels (anterior branches); 47.&nbsp;External iliac vessels; 48.&nbsp;Abdominalna šupljina]]

## Unutrašnji spolni organi 
### Jajnik 
Jajnik je parna spolna žlijezda koja sadrži zametne ćelije i stvara ženske polne hormone.

### Jajovod 
Jajovod je cijev koja započinje u blizini jajnika otvorenim krajem i završava u rogovima maternice. Osnovna uloga jajovod je prijenos jajašca (oplođenog ili neoplođenog) od jajnika do maternice.

### Maternica 
Materica je organ čije su stijenke građene od glatkih mišića, i čija je šupljina namjenjena razvoju i zaštiti oplođene jajne ćelije i kasnije ploda.

### Vagina 
Vagina je cjevasti organ dug 7–10&nbsp;cm i širok 3–4&nbsp;cm, u čiji gornji dio strši porcija materice, a nastavlja se u stidnicu.

## Vanjski spolni organi 
### Stidnica 
Stidnica je vanjski dio ženskog spolnog organa koji omeđuju velike i male usne. Ondje se nalaze: velike stidne usne, male stidne usne, klitoris, Bartholinijeve žlijezde, gomoljak predvorja (lat. bulbus vestibuli).

Kategorija:Ženski reproduktivni sistem
Sjemenovod

mini|desno|300px|Muški reproduktivni organi
**Sjemenovod** (lat. *vas deferens*) je dio muškog reproduktivnog sistema. Postoje dva sjemenovoda koji vode spermu od lijevog i desnog pasjemenika do mokraćne cijevi. Svaki sjemenovod je dug oko 30&nbsp;cm (kod ljudi) i građen je od glatkomišićnog tkiva. Sjemenovodi su smješteni u *funiculusu spermaticusu*.

## Funkcija 
Tokom ejakulacije glatki mišići u sjemenovodu se refleksno kontrahuju, tjerajući spermu naprijed. Sperma zatim prelazi, nakon što se u nju izliju sekreti iz akcesornih polnih žlijezda, u mokraćnu cijev.

## Reference 
## Vanjski linkovi 
* https://histology.oit.duke.edu/MBS/Videos/Histo/2014-Histo-MaleRepro/MaleReproHisto_Notes_2014.pdf

Kategorija:Muški reproduktivni sistem